internet vaartha 177 Views
ముంబై : స్టాక్‌ ఎక్ఛేంజిల పర్యవేక్షణ సంస్థ సెబీ ప్రస్తుతం స్టాక్‌ఎక్ఛేంజిల్లో ఉన్న సుమారు 4200 కంపెనీలు ఎక్ఛేంజిల నుంచి వైదొలిగేందుకు మార్గం కల్పించింది. ఈ కంపెనీలు ప్రాంతీయ ఎక్ఛేంజిల్లో  రిజిష్టరు అయినప్పటికీ ఏడేళ్లుగా ఈ కంపెనీల స్టాకట్రేడింగ్‌ జరగకపోతే సెబి వీటిని వైదొలిగేందుకు అనుమతిస్తోంది. మొత్తం 1200 కంపెనీలు ప్రధాన ఎక్ఛేంజిల్లో ఏడేళ్ల నుంచి ట్రేడింగ్‌ జరగడంలేదు. అలగే మరో 3వేల కంపెనీలు ప్రాంతీయ ఎక్ఛేంజిల్లో ట్రేడింగ్‌ జరగడంలేదని సెబి ఛైర్మన్‌ యుకెసిన్హా వెల్లడించారు. నిబంధనల ప్రకారం ఎందుకు ట్రేడింగ్‌ నిర్వహించలేదో తెలసుకుని వాటిపై చర్యలు తీసు కుంటామని తెలిపారు. ఈ కంపెనీల షేర్లు ఏడేళ్ల పాటు ఎందుకు సస్పెన్షన్‌లో ఉన్నాయో తెలుసుకుంటాయని సహేతుకమైన కారణాలు ఉంటే వాటిని కొనసాగించడం లేదా వాటి విచక్షణమేరకు తొలగించడం జరుగుతుందని సిన్హా వివరించారు.